
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Αιγάλεω (Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη: 

1. Τις διατάξεις του ν. 880/1979 «περί καθορισμού ανωτάτου ορίου 
συντελεστού δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά μετά την εφαρμογή του ν. 880/ 
1979» (ΦΕΚ 138/Α), όπως τροποποιήθηκε με το από 19.6.1987 
π.δ/γμα (ΦΕΚ 592/Δ). · 

3. Τις διατάξεις του π.δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979* (ΦΕκ 154/ 
Α), όπως τροποποιήθηκε με το υπ’ αριθ. 367/1987 π.δ/γμα (ΦΕΚ 
163/Α). 

4. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2,3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότεροι το άρθρο 23 παράγρ. 1. 

6. Την υπ' αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνοις, Περιβάλλοντος, Χωροτοιξίιχς και Δημοσιών Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίοις» (ΦΕΚ 526/Β). 

7. Την υπ' αριθ. Υ. 1436/15.10.1987 απόφαση του Πρωθυπουρ¬ 
γού «καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Την από 23.1.1987 (αρ. πρ. 3660/894) αίτηση της Χρυσούλας 
Δ. Λιώλη. 

9. Την υπ' αριθ. 44233/8393/30.6.87 απόφαση του Υπουργού 
Περιβάλλοντος, Χωροταξίας και Δημοσίων Έργων για προέγκριση της 
σχετικής τεχνικής μελέτης. 

10. Την υπ' αριθ. 165/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, με πρόταση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 10.7.1986 π.δ/γμα (ΦΕΚ 642/ 
Δ), από το βαρυνόμενο ακίνητο, που βρίσκεται εντός του ρυμοτομικού 


σχεδίου Π. Φαλήρου (ν. Αττικής) επί της οδού Αίαντος, ιδιοκτησίας της 
Χρυσούλας Λιώλη, για το οποίο έχει εκδοθεί ο υπ' αριθ. 118/1986 
σχετικός τίτλος δικαιώματος μεταφοράς συντελεστή δόμησης, σε άλλο 
ακίνητο (ωφελούμενο), που βρίσκεται στο υπ' αριθμ. 353 οικοδομικό 
τετράγωνο του ρυμοτομικού σχεδίου Αιγάλεω (ν. Αττικής) και επί της 
οδού Ηρακλείτου αριθ. 27, ιδιοκτησίας επίσης της Χρυσούλας Λιώλη, 
όπως το ωφελούμενο ακίνητο φαίνεται με στοιχεία Α Β Γ Δ Ε Α στο σχε¬ 
τικό πρωτότυπο διάγραμμα σε κλίμακα 1:200, που έχει θεωρηθεί από 
τον Προϊστάμενο της Διεύθυνσης Πολεοδομικών Εφαρμογών με την υπ' 
αριθμ. 72666/1987 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 207,015 τ.μ., που αντιστοιχεί σε 132,03 τ.μ. 
του βαρυνόμενου ακινήτου και ειδικότερα σε 86,73 τ.μ. ισογείου και 
45,30 τ.μ. ορόφου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου 432,09 

β. Συντελεστής δόμησης 2,079 

γ. Αριθμός ορόφων του ανεγερθησομένου κτιρίου πέντε (54 σε ΡΙΕΟ- 
ΤΙ5. 

δ. Το κτίριο πρέπει να ανεγερθεί εντός ωφελούμενου ακινήτου, σύμ¬ 
φωνα με τις όψεις και κατόψεις που φαίνονται στα οκτώ (8) σχετικά 
πρωτότυπα διαγράμματα σε κλίμακα 1:50 (τα επτά) και 1:100 (το 
ένα), που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ' αριθ. 72666/1987 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης, 
σε αντικατάσταση του υπ’ αριθ. 118/1986 τίτλου, στο όνομα της πα¬ 
ραπάνω αιτούσας Χρυσούλας Λιώλη του υπολειπομένου και μη χρησι- 
μοποιηθέντος εμβαδού (από όροφο) 157,07 τ.μ. (289,10-132,03= 
= 157,07). 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 1 Δεκεμβρίου 1987 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

